საქართველოს კანონი

„უცხოელთა სამართლებრივი მდგომარეობის შესახებ“ საქართველოს კანონში ცვლილებისა და დამატების შეტანის თაობაზე

მუხლი 1. „უცხოელთა სამართლებრივი მდგომარეო​ბის შესახებ“ საქართველოს კანონში (საქართველოს პარლამენტის უწყებები, №8, ივნისი, 1993 წელი,  მუხ. 127) შეტანილ იქნეს შემდეგი ცვლილება და დამატება:

1. მე-5 მუხლის მე-4 პუნქტი ჩამოყალიბდეს შემდეგი რედაქციით:

„4. უცხოელები, რომლებიც საქართველოში იმყოფებიან სხვა კანონიერ საფუძველზე 3 თვეზე მეტი ვა​დით, ითვლებიან საქართველოში დროებით მყოფებად და ვალდებული არიან დადგენილი წესით საქართველოს იუსტიციის სამინისტროს მმართველობის სფეროში შემავალი საჯარო სამართლის იურიდიული პირის – სა​მო​ქალაქო რეესტრის სააგენტოს ტერიტორიულ სამსა​ხურში რეგისტრაციაში გაატარონ თავიანთი მოქმედი უცხოური პასპორტები ან მათი შემცვლელი დოკუმენტები და ქვეყანაში მათი ყოფნის ვადის ამოწურვისას გაემგ​ზავრონ საქართველოდან.“.

2. კანონს დაემატოს შემდეგი შინაარსის 321 მუხლი:


 „მუხლი 321. უცხოელის საქართველოდან გასვლის ზოგადი მოთხოვნა

თუ 2006 წლის 1 ივნისამდე უცხოელი საქართვე​ლოს ტერიტორიას დატოვებს მისი კანონიერად ყოფნის ვადის ამოწურვიდან 10 დღის განმავლობაში, მას არ დაე​კისრება ადმინისტრაციული პასუხისმგებლობა ჯარი​მის სახით.“.

მუხლი 2 

1. ეს კანონი, გარდა პირველი მუხლის მე-2 პუნქტისა, ამოქმედდეს 2006 წლის 30 იანვრიდან. 

2. ამ კანონის პირველი მუხლის მე-2 პუნქტი ამოქმედდეს გამოქვეყნებისთანავე.

საქართველოს პრეზიდენტი მ. სააკაშვილი

თბილისი,

2005 წლის 28 დეკემბერი.

